উজনি অসমৰ বাণিজ্যিক চহৰ তিনিচুকীয়াৰ এটা এটিএমত নিগনিয়ে প্ৰায় ১২ লক্ষাধিক টকা কুটি নষ্ট কৰা ঘটনা এটিয়ে সমগ্ৰ ৰাজ্যত সৃষ্টি কৰিছে তীব্ৰ প্ৰতিক্ৰিয়াৰ।
ঘটনাৰ বিৱৰণী অনুসৰি তিনিচুকীয়াৰ হিজুগুৰিৰ গাৰ্গ মটৰ্ছৰ সমীপত থকা ষ্টেট বোংক অৱ ইণ্ডিয়াৰ এ টি এম বিগত প্ৰায় ২০ দিন ধৰি যান্ত্ৰিক বিজুতিৰ বাবে অচল হৈ আছিল। মুঠ ২৯ লাখ ৪৮ হাজাৰ টকা থকা এটিএমটো শেহতীয়াভাৱে কলকতাৰ পৰা অহা বিশেষজ্ঞই খোলাৰ পাছতহে এই ভয়ংকৰ কাণ্ড পোহৰলৈ আহে।
সম্প্ৰতি এটিএমটোত থকা প্ৰায় ১২ লাখ ৩৮ হেজাৰ টকা নিগনিয়ে কুটি নষ্ট কৰাৰ তথ্য পোহৰলৈ অহাৰ লগতে টকাখিনিৰ সৈতে মৃত নিগনিটো উদ্ধাৰ কৰা হৈছে বুলি জানিব পৰা হৈছে।
আনহাতে বাকী ১৭ লাখ ১০ হোজাৰ টকা অক্ষত অৱস্থাত উদ্ধাৰ কৰা হৈছে। এই সমগ্ৰ ঘটনা সন্দৰ্ভত ষ্টেট বেংক অৱ ইণ্ডিয়াৰ এটিএম পৰিচালনা কৰা এফ আই এছ পেমেণ্ট ছলিউশ্যন এণ্ড ছাৰ্ভিচেছ (আই) প্ৰাইভেট লিমিটেডৰ জ্যেষ্ঠ কাৰ্যবাহী (এটিএম অপাৰেশ্যন) মিঠুন দুৱৰাই ইতিমধ্যে তিনিচুকীয়াৰ হিজুগুৰি আৰক্ষী চকীত এখন এজাহাৰ দাখিল কৰিছে বুলি জানিব পৰা গৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
